[{"text_idx": "#000002", "text": "Po\u0303llumaade ost Po\u0303llumaade rent Maaliising"}, {"text_idx": "#000003", "text": "Detsember 2018 ja jaanuar 2019 metsanduses"}, {"text_idx": "#000004", "text": "Detsembris valmis puidutootmiseks kasutatava metsavaru analu\u0308u\u0308s 2018 (siin) ja aastaraamat Eesti Mets 2017 (siin), kust saab siis vaadata milline olukord Eesti metsades valitseb. Lisaks toimus detsembris metsanduse aastakonverents \u201eMetsateaduselt praktikale\u201c, mida saab ja\u0308rgi vaadata siin."}, {"text_idx": "#000005", "text": "Metsade mo\u0303ju kliimale ja inimesele"}, {"text_idx": "#000006", "text": "Ja\u0308rjest rohkem ro\u0303hutatakse metsade olulisust kliimamuutuste vastu vo\u0303itlemisel ning nii esitasidki Euroopa metsandusega seotud organisatsioonid oma po\u0308o\u0308rdumise U\u0308RO kliimamuutuste kohtumisel. Eestist osales po\u0308o\u0308rdumisel 4 organisatsiooni, k.a Eesti Erametsaliit ja Eesti Metsa -ja Puiduto\u0308o\u0308stuse Liit. [1] Lisaks liitus Eesti konverentsil vastuvo\u0303etud kliimaso\u0303braliku metsanduse deklaratsiooniga. [2] Konverentsil toodi va\u0308lja, et aktiivsem metsamajandus ja puidukasutus va\u0308hendab ca 13% Euroopa Liidu kasvuhoonegaaside kogemissioonist. [1] U\u0308hest viimasest EMU\u0308 teadlaste uuringust, selgus, et peale lageraiet hakkab noor mets CO2 siduma juba seitsme aastaselt. [3] Kuid ra\u0308a\u0308kides metsade mo\u0303just kliimamuutuse va\u0308hendamisele, peab arvesse vo\u0303tma ka kliima mo\u0303ju metsadele ja metsade endi haavatust.[2] Na\u0308iteks toob kliimasoojenemine Eestisse uusi metsapatogeene ja haigusi, mida siin varasemalt pole olnud (nt. punavo\u0308o\u0308taud ja puuvo\u0303o\u0303rik). [4]"}, {"text_idx": "#000007", "text": "Lisaks ilmus detsembris artikkel metsade mo\u0303just inimesele, kus toodi va\u0308lja, et looduses viibimine mo\u0303jub positiivselt nii vaimsele kui fu\u0308u\u0308silisele tervisele. Olenevalt inimestest, sobib mo\u0303nele ha\u0308sti ma\u0308nnimets, teisele rabamets. Metsas viibimine alandab verero\u0303hku, parandab meeleolu ja tugevndab immuunsussu\u0308steemi, va\u0308hendab stressi ja palju muudki. Kahjuks Eestis la\u0308bi viidud ku\u0308sitlustest selgub, et ko\u0303ik inimesed ei julge metsa minna, sest seal on puugid ja ussid. [5] Tegelikult tasub igal u\u0308hel ennast kokku vo\u0303tta ja teha u\u0308ks tiir metsas, oma tervise hu\u0308vanguks. Nautige meie ilusat talvist metsa !"}, {"text_idx": "#000008", "text": "Puidu- ja Metsato\u0308o\u0308stuse liidu juht to\u0303deb, et Eestis on praegu palju ku\u0308pset metsa ning selgitab, et see on tingitud ajaloolisetest su\u0308ndmustest, mis toimusid ca 100 aastat tagasi. [6] Samas mure Eesti metsa pa\u0308rast on inimestel olnud kogu aeg, isegi juba 18 sajandil. [7] Combimill Sakala tegevjuht selgitab, et tegelikult on ka metsato\u0308o\u0308sturite jaoks va\u0308ga oluline, et mets sa\u0308iliks. Muidu ei oleks metsato\u0308o\u0308sturitel ju pikemas perspektiivis to\u0308o\u0308d ja tehaste arendused/ta\u0308iendused, mida praegu tehakse, ei tasuks ennast a\u0308ra. [8] Kuid ei tasu unustada, et metsandus on va\u0308ga oluline kogu Eesti riigi jaoks, nagu toob va\u0308lja Lemeksi Grupi juhatuse esimees, sest na\u0308iteks maapiirkondades on oluline to\u0308o\u0308ho\u0303ive pakkuja just metsandussektor [9]. Metsanduse edasiseks arenguks on va\u0308ga oluline tegeleda erinevate digilahenduste va\u0308lja to\u0308o\u0308tamise ja arendamisega. [10]"}, {"text_idx": "#000009", "text": "Kuna valimised on tulekul, siis avaldavad erakonnad arvamust ka metsanduse u\u0308le. Praegu on erakondades levinud seisukoht, et to\u0308o\u0308tlemata u\u0308marmetsamaterjali peaks hakkama Eestis rohkem va\u0308a\u0308rindama. Na\u0308iteks eelmine aasta eksporditi ca 3 miljonit m3 u\u0308marmetsamaterjali. [11] Lisaks no\u0303ustuvad erakonnad Eesti Erametsaliidu ja Eesti Metsa- ja Puiduto\u0308o\u0308stuse Liiduga, et erametsaomanikele peab hu\u0308vitist maksma ka va\u0308ljaspool Natura 2000 metsi asuvate piirangute eest. [12] Samas tuletab Andres Talija\u0308rv meelde, et metsanduse valdkonda peab planeerima pikemalt kui vaid u\u0308ks valimiste tsu\u0308kkel. [13]"}, {"text_idx": "#000010", "text": "PS! 2019 aasata puuks valiti kibuvits! Teisi 2019 aasta tegijaid saate vaadata siit. [14]"}, {"text_idx": "#000011", "text": "Puiduturu hinnau\u0308levaade \u2013 august 2023"}]